Peršingo stadionas

Peršingo stadionas (pranc. Stade Pershing) – buvęs daugiafunkcis stadionas Paryžiaus pietrytinėje dalyje, Vensano parke. Daugiausia naudotas futbolo rungtynėms, čia vyko 1924 m. vasaros olimpinės žaidynės. Istorija Atidarytas 1919 m. birželio 22 d., jį pastatė JAV kariuomenė kartu su YMCA ir pavadino I pasaulinio karo JAV generolo John Pershing (1860–1948) garbei. Šis generolas stadioną pastatydino kaip dovaną prancūzų tautai. Tuo metu tai buvo didžiausias Prancūzijos stadionas. 1919 m. stadione vyko Sąjungininkų žaidynės (pranc. Jeux inter-alliés, angl. Inter-Allied Games), skirtos kariškiams varžytis sporte. Jose dalyvavo I pasaulinio karo nugalėtojos – iš viso 18 šalių, 1500 atletų, kurie varžėsi 19 sporto šakų. Futbolo turnyrą laimėjo Čekija, 3-2 nugalėjusi Prancūziją. 1921–1924 m. stadione vykdavo Prancūzijas finalinės rungtynės, 1921–1926 m. čia žaidė Prancūzija. 1921 m. gegužės 5 d., Napoleono 100-ųjų mirties metinių dieną, Prancūzijos rinktinė čia pasiekė istorinę pergalę, 2-1 nugalėjusi Anglijos rinktinę. 1924 m. stadione vyko olimpinių žaidynių futbolo rungtynės. Vienose iš jų Lietuva 0-9 pralaimėjo Šveicarijos rinktinei savo debiutines rungtynes olimpiadoje. 1960 m. stadionas uždarytas ir nugriautas. Šaltiniai